Diari Oficial de la Generalitat Valenciana


Sumari del DOGV 6230, del 22-03-2010 (2010/3054)

Notificació de la incoació d'expedient d'ocupació directa de terrenys.
----------------------------------------------------------------------

### Dades del document

Número de DOGV
:   6230

Data del DOGV
:   22-03-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/3054


Data del document
:   15-03-2010

Organisme emissor
:   Ajuntament de la Font d'en Carròs

Tipus de document
:   Anunci

Descriptors 

:   * Font d'en Carròs, la

Notificació de la incoació d'expedient d'ocupació directa de terrenys. [2010/3054]  
Aquesta Alcaldia ha dictat, en data 15 de març de 2010, la següent resolució:  
«Resolucio d'Alcaldia 135/2010  
En relació amb l'homologació sectorial modificativa i Pla Parcial del Sector AR1 de les Normes Subsidiàries de La Font d'En Carròs, aprovada definitivament mitjançant la Resolució del director general d'Urbanisme de 15 de juny de 2009 (publicada al Butlletí Oficial de la Província de València de 26 de gener de 2010).   
Vist que l'esmentada àrea de repartiment número 1 es dota amb un equipament de tipus educatiu cultural que ocupa una superfície d'11.515,97 m² destinada a la construcció del CEIP Francesc Carròs.   
Vist que l'Ajuntament ha formalitzat en escriptura pública i inscrit, en el Registre de la Propietat al seu nom, els convenis de cessió amb reserva d'aprofitament mitjançant els quals ha obtingut la pràctica totalitat dels terrenys necessaris per a la construcció del CEIP Francesc Carròs.  
Vist que del citat equipament educatiu i dels vials d'accés a aquest només resta per formalitzar l'adquisició anticipada per l'Ajuntament de part de la superfície (600,28m²) de la finca inscrita en el Registre de la Propietat número 2 de Gandia, en el tom 536, llibre 20, foli 242, finca 2943.  
Vist que, segons recent mesurament, la citada finca té una superfície de 721,17 m² dels quals 379,37m² s'inclouen dins de la parcel·la escolar i 220,91 m² en els vials adjacents de la urbanització.  
Atés l'establit en l'article 187 de la Llei 16/2005, de 30 de desembre, de la Generalitat, Urbanística Valenciana respecte a l'ocupació directa de terrens afectes pel planejament a dotacions públiques així com l'establit en els articles 437 a 441 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Urbanística.   
Atés el disposat en l'article 42 del Reial Decret 1093/1997, de 4 de juliol, pel qual s'aproven les normes complementàries al reglament per a l'execució de la Llei Hipotecària sobre inscripció en el Registre de la Propietat d'actes de naturalesa urbanística, respecte a la inscripció de les finques i del seu aprofitament en cas d'ocupació directa.  
Vist que la reserva d'aprofitament de la parcel·la afectada per l'ocupació es materialitzarà en sòl residencial dins de la pròpia area de repartiment número 1 a la qual pertany.  
Vist que segons informe tècnic que literalment diu:   
"Francisco Monzó Gregori, arquitecte al servei de l'Ajuntament de la Font d'En Carròs i en referència a la Providència d'Alcaldia de data 3 de març de 2010, per a emetre informe sobre la parcel·la 519 del polígon 5 i registral número 2943, té l'honor d'emetre el següent informe:   
- La parcel·la 519 del polígon 5 es troba situada dins del sector AR1 el pla parcial del qual va ser aprovat definitivament el 15 de juny de 2009 de l'ordenació detallada del qual, es reflecteix que aquesta parcel·la es troba afectada per la dotació pública, equipament educació i el vial confrontant.   
- De les mediacions executades s'observa que d'una superfície total de 721,08 m² es troben dins de sòl dotacional 600,28 m².   
- De conformitat amb l'article 437 del Reglament d'Ordenació i Gestió Territorial i Urbanística, l'Ajuntament pot actuar mitjançant el procediment d'ocupació directa, amb la finalitat d'obtenir terrenys pel planejament per a l'execució de sòls dotacionals de la xarxa secundària.   
- De la fitxa de gestió del pla parcial, es dedueix que l'aprofitament tipus en unitats d'aprofitament és de 0,4558 FQ/m² i que l'aprofitament subjectiu dels propietaris és del 90% de l'aprofitament objectiu.   
Per tot l'exposat es considera:  
a) Que sí procedeix l'ocupació directa, al ser un sòl dotacional amb el pla parcial aprovat definitivament i que el seu aprofitament ha de materialitzar-se en l'àrea de repartiment AR1 dins del sector SUZ R-1  
b) La superfície a ocupar per a l'execució del vial perimetral a l'equipament i la inclosa en l'equipament docent és de 600,28 m² amb destinació dotacional públic, i li correspon un aprofitament subjectiu de 0,0233 SA/m² x 0,9 x 600,28 m² = 496,22 UA que seran satisfetes dins del AR1 en sòl residencial.  
c) L'ocupació directa, produirà la segregació de la parcel·la en dues amb la següent descripció:   
i.a. Parcel·la a ocupar destinada a dotació pública en una superfície de 600,28 m² la qual limita:   
- Nord: resta de parcel·la matriu de la qual se segrega.  
- Est i oest: Matilde Valier.  
- Sud: Salvador Millet Monzó.   
ii.b. Resta de finca matriu de 120,89 m² segons recent mesurament i 230,72 segons títol registral, les bogues del qual són:   
- Nord: camí.  
- Sud: finca segregada de la matriu.  
- Est i oest: Matilde Monzó.   
És quant he d'informar en descàrrec de la meua comesa.   
La Font d'En Carròs, 9 de març de 2010.   
Francisco Monzó Gregori»  
Vist que després d'haver sol·licitat una nota simple al Registre de la Propietat número 2 de Gandía es constata que els titulars registrals són Vicente Roselló Furió i Rosario Escrivá Monzó, ja morts.  
Vist que no consta la pràctica de la partició de l'herència de cap dels citats titulars registrals, l'Ajuntament ha pogut conèixer l'existència dels següents interessats:  
- Dolores Roselló Escrivá (filla dels titulars registrals).  
- Saturnino Ronda Miralles (gendre dels titulars registrals).  
- Josefa Pérez Fuster (nora dels titulars registrals).  
- Gaspar Roselló Pérez (nét dels titulars registrals).  
- José Roselló Pérez (nét dels titulars registrals).  
Vist que, no obstant l'assenyalat en el paràgraf anterior, no entra dins de les competències municipals esbrinar fefaentment els hereus del titular registral.   
Vist, al no poder determinar-se per aquest Ajuntament el titular actual del terrè afectat i, sense perjudici de la pertinent notificació als referits interessats, procedeix comunicar les actuacions al Ministeri Fiscal a l'empara del disposat en el art 187.3.c de la Llei 16/2005, de 30 de desembre, de la Generalitat, Urbanística Valenciana.  
Ateses les competències que en aquesta matèria li atribueix a l'Alcalde l'article 21.1.j de la Llei 7/1985, de 2 d'abril, de Bases del Règim Local.  
En virtut de quant antecedeix resolc:   
Primer. Incoar expedient d'ocupació directa dels terrenys de propietat privada necessaris per a l'execució de l'equipament de tipus educatiu cultural i els vials adjacents prevists en l'homologació sectorial modificativa i Pla Parcial del Sector AR1 de les Normes Subsidiàries de La Font d'En Carròs, i considere implícita la declaració d'utilitat pública i la necessitat d'ocupació d' aquests.   
Segon. Aprovar inicialment la següent relació de propietaris, béns i drets afectats i que estan subjectes a aquest expedient d'ocupació directa:   
- Titular registral afectat: Vicente Roselló Furió i Rosario Escrivá Monzó, quant a 100% en ple domini amb caràcter de guanys.   
- Dades registrals de la finca: finca registral 2943 (part), inscrita en el tom 536, llibre 20, foli 242.  
- Referència cadastral: 68613M966669386831RC (polígon 5, parcel·la 519) (part).  
- Càrregues i gravàmens: sense càrregues.  
- Descripció de la finca inicial: finca rústica en partida de la Hortera, terra horta. Superfície 8,31 àrees. Límits: nord, camí; sud, Salvador Mollet Monzó; oest, resta de finca que se segrega; est, resta de finca que se segrega. Superfície de la finca segons recent mesurament: 721,08 m².   
- Descripció de la part de finca compresa en aquest expedient d'ocupació: finca de 600,28m², destinada a dotació pública. Límits: nord, resta de parcel·la matriu de la qual se segrega; est i oest, Matilde Valier; Sud, Salvador Mollet Monzó.   
- Descripció de la resta de finca no afectat per aquest expedient d'ocupació: finca de 230,72 m² segons títol registral (120,89 m² segons recent mesurament). Límits: nord, camí; sud, finca segregada de la matriu; est i oest, Matilde Monzó.   
- Superfície a ocupar: 600,28 m².   
- Aprofitament tipus en unitats d'aprofitament : 0,8484 XN/m².   
- Aprofitament subjectiu: 90% de l'aprofitament objectiu.   
- Aprofitament subjectiu de la superfície a ocupar en aquest expedient: 0,3521 FW/m² x 0,9 x 600,28 m² = 496,22 UA.   
- Les unitats d'aprofitament seran satisfetes dins del area de repartiment 1, en sòl residencial (sector SUZ R-1).   
Tercer. Notificar aquesta resolució als interessats i publicar-la en el Diari Oficial de la Comunitat Valenciana, per a la formulació d'al·legacions i rectificació, si escau, de la superfície i/o titularitat de la parcel·la afectada i inclosa en la relació inicialment aprovada, així com per a la delimitació d'altres drets atorgant-los un termini d'audiència d'un mes.   
Quart. Atés que en aquesta data no consta cap titular actual de la parcel·la per defunció dels titulars registrals sense que s'acredite la partició de les herències, concorren, per tant, les circumstàncies a què es refereix l'apartat 2, lletra d, de l'article 439 del Reglament d'Ordenació i Gestió Urbanística, i en conseqüència es donarà trasllat d'aquesta resolució al Ministeri Fiscal perquè puga, si ho estima oportú, assumir la representació de la propietat.   
Cinquè. Notificar aquesta resolució al Registre de la Propietat, i sol·licitar d'aquest una certificació de domini i càrregues de la finca afectada i la pràctica de l'assentament d'iniciació de l'expedient d'ocupació directa.   
Sisè. Finalitzat el termini d'audiència, resoldre les al·legacions i aprovar definitivament la corresponent relació de propietaris, béns i drets afectats i procedir a materialitzar l'ocupació, mitjançant l'alçament de l'acta d'ocupació.   
Seté. De les actuacions realitzades s'expedirà a favor dels propietaris certificació de la superfície ocupada i aprofitaments urbanístics. Una còpia d'aquesta certificació, acompanyada de plànol i de la fitxa d'aprofitament es remetrà al Registre de la Propietat per a inscriure la superfície ocupada a favor de l'Ajuntament i, de conformitat amb l'apartat 3.B del article 187 de la Llei Urbanística Valenciana (LUV), s'obrirà un foli registral independent a l'aprofitament urbanístic corresponent a la superfície de la finca ocupada segons la certificació i, a aquest foli, es traslladaran les inscripcions de domini i altres drets reals vigents sobre la finca amb anterioritat a l'ocupació.  
Vuitè. Declarar expressament que no és necessària cap llicència de parcel·lació o segregació per a efectuar les divisions de la finca que requereix l'execució d'aquest acord puix que es troben incloses en els supòsits de l'article 201 de la LUV».  
Cosa que es fa pública als efectes oportuns, i es fa constar que contra aquesta resolució no s'hi pot interposar cap recurs administratiu ni jurisdiccional, ja que constitueix acte de tràmit que no decideix directa ni indirectament el fons de l'assumpte, no determina la impossibilitat de continuar el procediment i no produeix indefensió o perjudici irreparable a drets i interessos legítims. Tot això sense perjudici de la interposició de qualsevol altre recurs que s'estime procedent.  
La Font d'En Carròs, 15 de març de 2010.- L'alcalde: Gaspar Pérez Fuster.